**LIETUVOS RESPUBLIKOS
OPERATYVINĖS VEIKLOS ĮSTATYMO 15 STRAIPSNIO PAKEITIMO ĮSTATYMAS**

2010 m. birželio 30 d. Nr. XI-957

Vilnius

(Žin., 2002, Nr. [65-2633](https://www.e-tar.lt/portal/lt/legalAct/TAR.AAC3F61596EE))

**1 straipsnis. 15 straipsnio 1 ir 4 dalių pakeitimas**

1. Pakeisti 15 straipsnio 1 dalį ir ją išdėstyti taip:

„1. Operatyvinės veiklos slaptieji dalyviai yra operatyvinės veiklos subjektų darbuotojai, kurių priklausomybė operatyvinės veiklos subjektui yra įslaptinta, ir slaptai su operatyvinės veiklos subjektais bendradarbiaujantys pilnamečiai asmenys, su kuriais operatyvinės veiklos subjektai sudarė rašytines slapto bendradarbiavimo sutartis arba operatyvinės veiklos subjekto darbuotojai sudarė žodinius slapto bendradarbiavimo susitarimus. Operatyvinės veiklos subjektai ir jų darbuotojai žodinių susitarimų ar rašytinių sutarčių negali sudaryti su asmenimis, kurie privalo išlaikyti išpažinties paslaptį. Žodinių slapto bendradarbiavimo susitarimų sudarymo tvarką ir sąlygas,rašytinių slapto bendradarbiavimo sutarčių sudarymo tvarką, sąlygas ir pavyzdines formas nustato operatyvinės veiklos subjektų pagrindinės institucijos.“

2. Pakeisti 15 straipsnio 4 dalį ir ją išdėstyti taip:

„4. Skundus dėl operatyvinės veiklos subjektų sudarytų rašytinių slapto bendradarbiavimo sutarčių arba žodinių slapto bendradarbiavimosusitarimų su asmenimis nagrinėja operatyvinės veiklos subjektas, su kuriuo asmuo buvo sudaręs tokią sutartį arbatokį susitarimą, arba šio subjekto pagrindinė institucija. Skundą privaloma išnagrinėti per 30 dienų nuo jo gavimo dienos.“

**2 straipsnis. Įstatymo įsigaliojimas**

Šis įstatymas, išskyrus 3 straipsnį, įsigalioja 2010 m. rugpjūčio 1 d.

**3 straipsnis. Pasiūlymas Lietuvos Respublikos Vyriausybei**

Lietuvos Respublikos Vyriausybė nustato duomenų apie asmenis, su kuriais sudarytos slapto bendradarbiavimo sutartys, tvarkymo taisykles užtikrinant šių asmenų socialines garantijas ir garantuojant slapto bendradarbiavimo konfidencialumą.

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTĖ DALIA GRYBAUSKAITĖ